ایران عالی قضا باشلیغی صادق لاریجانی، انقلاب نینگ 40 – ییل لیگی مناسبتی بیلن 50 مینگ محکومنی عفو قیلیب چیقره جگینی بیلدیردی.
لاریجانی پایتخت تهرانده عالی محکمه منسوبلری بیلن اویوشتیریلگن ییغینده گپیردی. انقلاب نینگ 40 – ییل لیگی مناسبتی بیلن چیقریله دیگن عفو بیلن تیگیشلی معلومات بیردی.
لاریجانی، 50 مینگ کیشی فایده لنه دیگن بیر عفو طلب نامه سینی دینی رهبر علی خامنه ای گه تقدیم ایتگن لیگینی و اونینگ مثبت قره گن لیگینی قید ایتدی.
قضائیه کوچی باشلیغی لاریجانی، عفونینگ "سیاسی محکوملرنی" هم اوز ایچی گه آلیشی بیلن تیگیشلی طلبلر حقیده فکر بیلدیردی.
"متاسفانه بعضی بیرته لر بو بویوک آدیمنی سیاسی لشتیرماقده و عفونی <سیاسی محکوم> لرنی اوز ایچی گه آلیشینی یخشی راق بوله جگینی ایتماقده. بیراق بیزده سیاسی محکوم یوق. ایریم بیرته لر عفونینگ تنقید قیلووچیلرنی هم اوز ایچی گه آلیشینی خواهله یدی. بولرگه کوره ایسه بعضی بیرته لر فقط انتقاد قیلگن لیکلری اوچون محکوم بولگنلر. بو کتته یالغان دیر. قضا هیچ بیر پیتده انتقاد قیلگن لیگی اوچون نظارتگه آلمه گن دیر.
ایران اساسی قانونی نینگ 110 – ماده سی نینگ 11 – بندی گه کوره خامنه ای نینگ محکوملرنی عفو قیلیش صلاحیتی بار.
خامنه ای ایران قضائیه کوچی نینگ طلبی گه بناً هر ییلی انقلاب نینگ ییل لیگی قاله ویرسه بیره ملر و ایریم دینی کونلرده محکوملرنی عفو قیلیب چیقرماقده دیر.
حادثه پایتخت تاشکینت ده یوزبیرگن
